* P R I J E D L O G –

Na temelju članka 5, 7. i 9. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19) i članka 29. Statuta Općine Pitomača („Službene novine“ Općine Pitomača broj 1/21, 4/21, 2/25. i 3/25) Općinsko vijeće Općine Pitomača, na 2. sjednici održanoj \_\_\_\_\_\_ 2025. godine, donijelo je

***O D L U K U***

***o raspoređivanju sredstava*** ***za rad političkih stranaka zastupljenih u***

***Općinskom vijeću Općine Pitomača***

***za razdoblje od 9. lipnja do 31. prosinca 2025. godinu***

**Članak 1.**

Odlukom o raspoređivanju sredstava za rad političkih stranaka zastupljenih u Općinskom vijeću Općine Pitomača za razdoblje od 9. lipnja do 31. prosinca 2025. godinu (u daljnjem tekstu: Odluka) određuje se način raspoređivanja sredstava iz Proračuna Općine Pitomača za 2025. godinu (u daljnjem tekstu: Proračun) za rad političkih stranaka zastupljenih u Općinskom vijeću Općine Pitomača (u daljnjem tekstu: Općinsko vijeće).

**Članak 2.**

Sredstva planirana u Proračunu za rad političkih stranaka zastupljenim u Općinskom vijeću za razdoblje iz članka 1. ove Odluke iznose 10.000,00 eura (slovima: deset tisuća eura).

**Članak 3.**

Iznos sredstava za svakog člana u Općinskom vijeću utvrđuje se za razdoblje iz članka 1. ove Odluke, u godišnjem iznosu od 500,00 eura, tako da se sredstva raspoređuju pojedinoj političkoj stranci razmjerno broju njenih članova u Općinskom vijeću, kako slijedi:

1. HRVATSKA DEMOKRATSKA ZAJEDNICA - HDZ (9 članova) 2.700,00 eura
2. SOCIJALDEMOKRATSKA PARTIJA HRVATSKE – SDP,

HRVATSKA STRANKA PRAVNE DRŽAVE - HSPD

- SOCIJALDEMOKRATSKA PARTIJA HRVATSKE – SDP

(2 člana) 600,00 eura

- HRVATSKA STRANKA PRAVNE DRŽAVE - HSPD

(1 član) 300,00 eura

1. HRVATSKA SELJAČKA STRANKA - HSS (1 član) 300,00 eura.

**Članak 4.**

Za svakog izabranog člana Općinskog vijeća podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja godišnju svotu od 50,00 eura tako da političkoj stranci pripada i pravo na naknadu, i to:

- HRVATSKA DEMOKRATSKA ZAJEDNICA - HDZ (3 članica) 90,00 eura

- SOCIJALDEMOKRATSKA PARTIJA HRVATSKE – SDP (1 članica) 30,00 eura.

**Članak 5.**

Ukoliko se tijekom proračunske godine izmijeni sastav Općinskog vijeća, sredstva raspoređena ovom Odlukom neće se preraspodijeliti.

**Članak 6.**

Sredstva utvrđena u članku 3. i 4. ove Odluke, doznačuju se tromjesečno u jednakim iznosima na žiro-račun političke stranke.

**Članak 7.**

Za provođenje ove Odluke zadužuje se Jedinstveni upravni odjel Općine Pitomača, Odsjek za financije i proračun.

**Članak 8.**

Stupanjem na snagu ove Odluke, prestaje važiti Odluka o raspoređivanju sredstava za rad političkih stranaka zastupljenih u Općinskom vijeću Općine Pitomača („Službene novine“ Općine Pitomača broj 17/24).

**Članak 9.**

Ova Odluka stupa na snagu osmi dan od dana objave u „Službenim novinama“ Općine Pitomača.

KLASA: 402-01/25-01/

URBROJ: 2189-16-25-

Pitomača, \_\_\_\_\_\_\_\_\_\_\_\_\_\_\_\_\_\_

OPĆINA PITOMAČA

OPĆINSKO VIJEĆE

PREDSJEDNIK:

dr. sc. Rikard Bakan

**OBRAZLOŽENJE:**

**I. PRAVNI TEMELJ ZA DONOŠENJE AKTA**

Članci 5, 7. i 9. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19) (u daljnjem tekstu: Zakona) i članka 29. Statuta Općine Pitomača („Službene novine“ Općine Pitomača broj 1/21, 4/21, 2/25. i 3/25).

**II. PRIKAZ STVARNOG STANJA I RAZLOZI ZA DONOŠENJE**

Člankom 5. stavkom 2. Zakona, sredstva za redovito godišnje financiranje političkih stranaka i nezavisnih vijećnika iz proračuna jedinica samouprave dužna je osigurati jedinica samouprave u iznosu koji se određuje u proračunu jedinice samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od:

– 8000,00 kuna u predstavničkom tijelu Grada Zagreba

– 5000,00 kuna u predstavničkom tijelu županije i velikoga grada

**–** 3500,00 kuna u predstavničkom tijelu jedinice samouprave koja ima više od 10.000 stanovnika

**– 2000,00 kuna u predstavničkom tijelu jedinice samouprave koja ima od 3001 do 10.000 stanovnika**

– 1000,00 kuna u predstavničkom tijelu jedinice samouprave koja ima do 3000 stanovnika.

Člankom 6. stavkom 2. Zakona pravo na redovito godišnje financiranje iz sredstava proračuna jedinice samouprave imaju političke stranke koje su prema konačnim rezultatima izbora dobile mjesto člana u predstavničkom tijelu jedinice samouprave i nezavisni vijećnici.

Sukladno članku 7. Zakona sredstva raspoređuju se na način da se utvrdi jednaki iznos sredstava za svakog zastupnika u Hrvatskom saboru odnosno za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih zastupničkih mjesta odnosno mjesta članova u predstavničkom tijelu jedinice samouprave, prema konačnim rezultatima izbora za zastupnike u Hrvatski sabor odnosno za članove predstavničkog tijela jedinice samouprave.

Ako je sa zajedničke liste koju su predložile dvije ili više političkih stranaka, prema konačnim rezultatima izbora, izabran zastupnik odnosno član predstavničkog tijela jedinice samouprave koji nije član niti jedne od političkih stranaka koje su predložile zajedničku listu, sredstva za tog zastupnika odnosno člana predstavničkog tijela jedinice samouprave raspoređuju se političkim strankama koje su predložile zajedničku listu sukladno njihovu sporazumu, a ako sporazum nije zaključen, razmjerno broju osvojenih zastupničkih mjesta odnosno mjesta članova predstavničkog tijela jedinice samouprave.

**III. POTREBNA FINANCIJSKA SREDSTVA**

Sredstva za provedbu ove Odluke osigurana su u Proračunu Općine Pitomača za 2025. godinu.

**IV. TEKST PRIJEDLOGA**

u privitku se dostavlja tekst predmetne Odluke.